Ματ Γουώλς

Ο Ματ Γουώλς, γεννημένος στις 2 Δεκεμβρίου 1982 στο Χόλαντ της Πενσυλβάνια, είναι Αμερικανός πρώην καλαθοσφαιριστής, ο οποίος αγωνιζόταν στη θέση του σούτινγκ γκαρντ.

Βιογραφία
Ο Γουώλς φοίτησε με υποτροφία στο πανεπιστήμιο της Φλόριντα, όπου αγωνίστηκε από το 2002 ως το 2005. Έπαιξε σε 92 αγώνες με μέσους όρους 14,1 πόντων, 4,4 ριμπάουντ και 3,0 ασίστ.Matt Walsh Stats | College Basketball at Sports-Reference Χωρίς να γίνει ντραφτ για το ΝΒΑ, υπέγραψε στους Μαϊάμι Χιτ, με τους οποίους αγωνίστηκε σε μόλις δύο αγώνες πριν αφεθεί ελεύθερος στις 18 Νοεμβρίου 2005. Δύο μήνες αργότερα, συμφώνησε με τους Άρκανσας Ρίμρόκερς, με τους οποίους ολοκλήρωσε τη σεζόν στην NBA D-League.Arkansas RimRockers v Austin Toros

Το φθινόπωρο του 2006, υπέγραψε στην Ολύμπια Λάρισας, με την οποία αγωνίστηκε σε 16 παιχνίδια για το πρωτάθλημα της Α1, σκοράροντας 17,8 πόντους ανά αγώνα. Συνέχισε στη Μανρέσα, με την οποία αγωνίστηκε σε 18 ματς, πριν μετακομίσει στη Γαλλία και τη Σαρλερουά, όπου παρέμεινε και για τη σεζόν 2008-09. Συνολικά, έπαιξε με τη γαλλική ομάδα σε 38 παιχνίδια με μέσο 10,9 πόντων και 3,8 ριμπάουντ.

Για τo 2009-10, συμφώνησε με τη σλοβενική Ολύμπια Λουμπλιάνας,Union Olimpija tabs sharpshooter Matt Walsh από την οποία αποχώρησε τον Φεβρουάριο του 2010 για να συνεχίσει στον Άρη. Με τους "κίτρινους" αγωνίστηκε σε δέκα αγώνες πρωταθλήματος, πετυχαίνοντας 138 πόντους και μαζεύοντας 78 ριμπάουντ.

Την επόμενη χρονιά, συμφώνησε με τη γαλλική Βιλερμπάν, με την οποία κατέλαβε την ενδέκατη θέση του πρωταθλήματος. Το 2011-12, φόρεσε τη φανέλα της Μούρθια,Matt Walsh inks in Spain with UCAM Murcia - Sportando με την οποία αγωνίστηκε σε μόλις έξι αγώνες πριν συνεχίσει στη Σάσκι Μπασκόνια για άλλα τέσσερα παιχνίδια και ολοκληρώσει τη χρονιά στην Ουκρανία και την Αζοβμάς.Matt Walsh inks in Ukraine with Azovmash Mariupol

Το 2012-13, επέστρεψε στη Σαρλερουά και ολοκλήρωσε τη χρονιά στην Μπάμπεργκ από τη Γερμανία.Spirou Charleroi, Walsh reunite - Latest - Welcome to Eurocup Τον Αύγουστο του 2013, συμφώνησε με τη Βίρτους Μπολόνια για δύο χρόνια,Virtus Bologna officially signs Matt Walsh - Sportando αλλά μετά το τέλος της σεζόν 2013-14 αφέθηκε ελεύθερος και υπέγραψε στην τούρκικη Εσκισεχίρ.Edirne signs Matt Walsh

Στις 24 Σεπτεμβρίου 2015, ο Γουώλς ανακοίνωσε την αποχώρηση του από την ενεργό δράση, σε ηλικία 33 ετών.

Παραπομπές

Πηγές
 Matt Walsh NBA Stats | Basketball-Reference.com
 WALSH, MATT - Euroleague.net
 Matt Walsh Basketball Player Profile

Κατηγορία:Αμερικανοί καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Μαϊάμι Χιτ‎
Κατηγορία:Καλαθοσφαιριστές Ολύμπιας Λάρισας‎
Κατηγορία:Καλαθοσφαιριστές Μανρέσα‎
Κατηγορία:Καλαθοσφαιριστές γαλλικών συλλόγων‎‎‎
Κατηγορία:Καλαθοσφαιριστές Ολύμπια Λιουμπλιάνας
Κατηγορία:Καλαθοσφαιριστές ΑΣΒΕΛ Βιλερμπάν‎
Κατηγορία:Καλαθοσφαιριστές Μούρθια‎
Κατηγορία:Καλαθοσφαιριστές Σάσκι Μπασκόνια‎
Κατηγορία:Καλαθοσφαιριστές Αζοβμάς Μαριουπόλ‎
Κατηγορία:Καλαθοσφαιριστές Μπρόζε Μπάσκετς
Κατηγορία:Καλαθοσφαιριστές Βίρτους Μπολόνια‎‎‎‎
Κατηγορία:Καλαθοσφαιριστές Εσκισεχίρ‎‎‎‎‎
Κατηγορία:Καλαθοσφαιριστές Αρκάνσας ΡιμΡόκερς